Ruski wojynny szifie, wydupiej ( ) – ausdruk ukrajińskich wojokōw, kery usłyszoł ruski szif, co atakyrowoł Zmijiny Ôstrōw, na forszlag poddać sie. Gibko ausdruk stoł sie internecowym mymym, co dźwigo ukrajińske morale, pojawiōł sie tyż we ślōnskij godce. Kōntekst. 24 lutego 2022, w rōmkach ruskij inwazyje na Ukrajina, ruski wojynny szif przypłynōn do brzygōw Zmijinego Ôstrowa i nadesłoł dwa razy anōnimowy kōmunikat: «Godo ruski wojynny szif. Poddejcie sie a słōżcie brōń, coby uniknōńć przelywu krwie a bezpotrzebnych ôfiar. Inakszyj bydymy wos bōmbardyrować». Za ôdpowiydź ruske wojoki usłyszeli: «Ruski wojynny szifie, wydupiej». Na wieczōr prezydynt Ukrajiny Wołodymyr Zelenski powiadōmiōł, iże ôbrōńce granice, co sztacjōnowały na wyspie, byli ubite. Niyskorzi ale ôkozało sie, iże wojokōw bōło wziynto do niywole.